Downloaded from YTS.MX
Official YIFY movies site: YTS.MX
Ajutați-mă! Doar dv. mă puteți ajuta.
Am nevoie de bani. Vă dau numărul meu. Vă rog, ajutați-mă!
Domnule, luați baloanele astea!
Am nevoie de ajutor! Nu mă uitați!
Stai, prietene, nu!
Stați, domnule! Unde vă duceți?
Un asemenea noroc e unic în viață. Acum s-a întâmplat în orașul Los Ángeles.
La câteva ore înaintea termenului
pentru revendicarea celor 2,4 miliarde de peso
de la extragerea Kino din 4 martie…
FAMILIA MEA ARE NEVOIE DE O MINUNE.
Știrea a ținut Los Ángeles și întregul Chile cu sufletul la gură,
fiindcă este cu adevărat șocantă.
Norocul i-a surâs și a devenit milionar peste noapte.
Cine n-ar vrea să aibă în cont o sumă cu cel puțin nouă cifre?
Puțini au asemenea noroc.
Alo, șefu'! Stați puțin!
Nicio grijă, nu vreau bani. Știu cine sunteți. Poftiți!
AM NEVOIE S-O IAU DE LA CAPĂT!
MILIONARUL
Ne știm din școală, de când avea…
Eu eram în clasa a treia, el era în clasa întâi.
Îl știu de mulți ani, fiindcă stă aproape de iubitul meu.
La țară, oamenii se știu toți între ei.
Am început să umblu cu el.
Mi-am zis că, din două rele, poate iese ceva bun.
Îl vedeam în fiecare zi, îl salutam. Nu eram prieteni, doar ne salutam.
Cum merge?
EFICIENȚA METODELOR DE CONTROL AL FERTILITĂȚII
Mi-a zis că fusese taximetrist.
A zis că a lucrat cândva ca șofer de taxi.
Dar eu nu țin minte.
Au trecut lunile și i-am propus să lucreze cu mine aici, la Galería Taíto.
Îl vedeam mereu ieșind să plimbe caii, muncind.
Fiindcă locuiam aproape unul de altul.
Și suntem împreună de 20 de ani.
Mă susține întotdeauna, mă ajută, nu mă lasă niciodată singură.
A devenit unul dintre cei mai căutați oameni din Chile.
Cine n-ar vrea să aibă în cont o sumă cu cel puțin nouă cifre?
Puțini au asemenea noroc cum s-a întâmplat la extragerea loto din 4 martie,
când un jucător din Los Ángeles a câștigat
frumoasa sumă de peste două miliarde de peso.
Problema e că încă nu s-a prezentat,
iar termenul pentru încasarea banilor e pe cale să expire.
Ce ați face dacă ați fi norocosul câștigător?
Ce faci cu atâția bani?
N-am făcut sărituri cu coarda elastică și mi-ar plăcea.
Mi-aș ajuta familia. Le-aș da tot, i-aș instala confortabil pe toți.
Apoi mi-aș schimba aspectul. Dar aș schimba doar ce e nevoie.
Italia.
Aș vizita Toscana.
Eu nu cred în noroc.
Fiindcă mulți zic că a avut noroc.
Nu, eu cred în binecuvântarea divină.
E un joc de noroc.
Câștigă cine câștigă.
Dacă ai noroc, câștigi.
Știți vorba aia: dacă ai ghinion în dragoste,
s-ar putea să ai noroc la jocuri.
Așa se zice.
DESCHIS
COMBINAȚIA DE VIS. VACANȚĂ PE VIAȚĂ.
La agenția noastră vin mulți,
fiindcă aici s-au câștigat cele mai multe premii din oraș.
Premii mici, premii mari, dar întotdeauna aici.
Bună ziua, domnișoară! Am soluția ca să nu mai lucrați.
„Adio, șefu'!” Și plecați în vacanță în Caraibe.
Nu, mulțumesc.
Dar dv., tinere domn? Avem o promoție bună.
În ziua aia…
Eram în data de 11, cred, nu mai știu.
A cumpărat alt bilet, dar a dat hârtiuța cu numerele jucate data trecută.
- Bună ziua! - Bună ziua!
- Verificați numerele astea? - Sigur.
Doamna îi zice: „Sunt numerele câștigătoare.”
Domnule, sunt numerele care au ieșit săptămâna trecută.
Premiul e de 2,4 miliarde.
O să bat lumea-n lung și-n lat
S-o cunosc țară cu țară
Să gust orice mâncare locală
Îi zic: „Nevastă, s-a întâmplat ceva. Am câștigat la Kino.”
Sigur că nu l-am crezut.
De acum n-o să mai muncim niciunul, ce zici de asta?
„Ești beat”, a zis.
Și mi-a închis.
Alo?
Mă auzi sau nu?
Fir-ar să fie!
Zice: „Am câștigat la Kino.”
„Serios, chiar am câștigat”, zice.
„Și unde e biletul?”, l-am întrebat. „E acasă”, a zis.
Băuse câteva pahare când mi-a zis.
NOROC
Am avut noroc în viață.
Noroc la femei, la bani.
Noroc la pariuri…
- A fost treabă multă azi. - Da.
- Și tu ce ai făcut la test? - Cred că bine.
Foarte bine.
La celălalt am luat…
Ce naiba s-a întâmplat aici?
Mamă, ce s-a întâmplat?
Camera mea!
Mamă?
M-am speriat. „Ce s-a întâmplat aici?”
- Tată? - Ăla e taică-tău?
Ce faci, bărbate?
Caut biletul cu care am câștigat la Kino.
M-am speriat. O fi luat-o razna?
L-am căutat sub fața de masă, unde erau niște hârtii.
Am căutat pe canapele, pe masă. Am întors casa pe dos.
Când a venit nevastă-mea, a înlemnit. „Ce s-a întâmplat aici?”
Ajută-mă să caut, nevastă! În casa asta nu găsești nimic.
Doamne sfinte!
Ajută-ne și tu, fetițo!
Nu vezi că vă ajut?
Am tot căutat, dar nici urmă de bilet.
Surpriza e uriașă.
Deocamdată știm că biletul câștigător a fost cumpărat aici, în Los Ángeles.
Se zvonea că ar fi un tânăr care lucra ca mim, aici, în Paseo Colón.
Se aude că el ar fi câștigătorul, dar lumea zice multe.
Cică ar fi din cartierul Kennedy, dar… altceva nu se știe.
E o femeie de la țară, dar n-a venit.
- Așa se aude? - Da, o băbuță.
MARTIE 2018
Regulamentul cere câștigătorului să revendice premiul în 60 de zile.
I-au mai rămas doar 30.
CAFEA. KINO. LOTO. BĂUTURI
L-a cumpărat și s-a dus acasă. Ca de obicei, Javier era grăbit.
Și a lăsat biletul pe undeva.
Cred că într-un carnet sau undeva prin sufragerie.
Mie mi-a zis mai multe versiuni. Odată că l-a lăsat pe frigider…
L-a ținut la el, apoi l-a pus lângă plită.
Cred că în ziua aia schimba burlanul sobei.
S-a urcat până la tavan și a scos coșul, ăla de-l vedeți,
fiindcă era plin de funingine.
Când a tras, i-a intrat în ochi.
Și a scos ceva din buzunarul pantalonilor,
ce a găsit la îndemână să-și șteargă ochii.
A scos batista și biletul de la Kino.
S-a șters un pic la ochi și i-a dat drumul pe burlan.
Acolo arunc mereu hârtii și alte gunoaie, ca să se aprindă ușor focul.
Dar ceva m-a făcut să scot gunoaiele.
Mi-am pus mănuși, am luat un sac de gunoi și am scos tot de acolo.
Apoi a căzut între niște pungi cu caiete și alte lucruri.
Când au făcut curățenie, au aruncat tot afară.
Și așa a ajuns biletul la gunoi.
Câinii au sfâșiat sacul și au împrăștiat tot gunoiul.
Unu la 4.457.400,
aceasta e probabilitatea de a câștiga la loto.
Dar calculele acestea perfecte ignoră un lucru.
ÎN DIRECT
Destinul, norocul, întâmplarea.
Spuneți-i cum vreți!
Ce nu iau în calcul matematicienii e cum orice mișcare cât de mică,
orice decizie măruntă poate determina schimbarea radicală a probabilității.
Un bilet câștigător distrus, pierdut sau uitat nu e doar ghinion,
e ca și cum tot universul ar conspira,
complicând și mai mult un joc extrem de greu de câștigat.
Și poate, doar poate,
adevărata probabilitate de a câștiga la loto nu e doar în numere,
ci și în a ști cum să păcălești soarta.
Fir-ar al dracu'!
Noi nu ne-am jucat prea mult când eram copii,
să ne jucăm cu păpuși sau de-a casa.
La opt ani, mie îmi lăsau casa pe mână.
Aveam grijă de frățiorul meu. Îi schimbam scutecele, la vârsta aia.
Ți-e foame?
Toți visăm să ajungem cineva în viață.
Dar, dacă părinții n-au avut mijloace să ne sprijine, n-am reușit.
Tu, care o să primești tot ce ai nevoie, trebuie să profiți de ocazie.
Să ajungi o mare profesionistă.
Să ajungi ce vrei tu.
Ce vrei să fii?
Moașă.
Ce faci, femeie?
Stinge-l! Dacă-i biletul acolo? Zău așa!
Mi-am amintit și am început să trec cu furca încoace și încolo.
Și deodată l-am văzut, se lipise de un caiet vechi.
Era biletul.
Am câștigat, nevastă!
Așa că m-am dus să-l ridic.
Misterul și așteptarea s-au încheiat.
Câștigătorul celor 2,4 miliarde de peso la Kino și-a făcut apariția.
Și e vorba de un localnic, nici mai mult, nici mai puțin.
Norocosul este dl Javier Zapata, un fermier de 41 de ani.
Acum se poate considera milionar.
Îi transmitem sincere felicitări.
Presupusul câștigător, care aruncase biletul la gunoi,
a venit la Concepción să-și ia premiul.
Bravo!
A fost primit aproape ca o vedetă.
Agenția unde a cumpărat biletul îl aștepta,
dar nu era nici mim, nici bătrânică.
Acest bărbat susține că are biletul câștigător.
Cel mai căutat om din Los Ángeles aruncase biletul la gunoi.
Să-i urăm bun-venit câștigătorului celui mai mare premiu la loto al anului:
nici mai mult, nici mai puțin de 2,4 miliarde de peso.
Locuiește în apropierea orășelului La Suerte din sudul țării
și vine să ne spună astă-seară povestea lui incredibilă.
Să-l primim cu aplauze călduroase!
„Uite, el a câștigat la Kino.”
Oamenii intrau în vorbă cu mine.
„Domnule, luați bilețelul ăsta, nu mă uitați!
N-am casă, sunt pe drumuri. Luați-l!”
Îmi puneau hârtia în sacoșă.
Era acolo numărul de telefon, numele și numărul de cont, ca să le depun bani.
CASCADA LAJA
Bună ziua, dle Javier!
Mă întreabă dacă sunt câștigătorul. „Da. E vreo problemă?”
Zice: „Nu, vreau să vă propun o afacere. Am o casă cu piscină la Cascada Laja.”
Vă pierdeți timpul. Plecați!
Javier! Sunt Walter.
Mă mai ții minte?
Am fost colegi de clasă. Eram în zonă, am venit să te văd.
Dar nu-l văzusem de… De când am terminat școala.
„Ce mai faci? Ți-au dat premiul?
Îmi dai și mie niște bani?”
Toți îmi ziceau că sunt bolnavi, că au copii bolnavi.
„Îmi ajung zece milioane, să-mi iau o căsuță.”
Alții voiau două milioane, jumătate de milion și tot așa.
Astă-seară ne va spune povestea lui incredibilă.
Să-l primim cu aplauze călduroase!
Cel mai nou milionar din Chile!
LOTERIA CONCEPCIÓN 70 DE MILIOANE
Loteria Concepción aparține universității
și este principala sa sursă de venit, primind 60% din profituri.
Șaptezeci de milioane.
23, 5, 64…
Chile este o țară de jucători.
De la fotbal de masă, curse de cai,
până la tradiționalele bilete la loto.
Acestea din urmă sunt deosebit de populare,
anul trecut aducând încasări de aproape zece miliarde de peso.
Jumătate din acești bani ajung la fisc și la organizații de binefacere.
Sunt Nicolás Rojas Inostroza, de profesie jurnalist.
Sunt pasionat de aspectele culturale și istorice
ale jocurilor de noroc din Chile.
Unele cronici spun că, în epoca colonială, se paria pe semințe de pepene.
Tăiau un pepene și făceau pariuri
dacă are semințe albe sau negre.
Se paria și pe obiecte religioase, pe iconițe cu sfinți, închipuiți-vă!
Se vorbește mult în cronici
despre faptul că oficial, jocurile de noroc erau interzise,
dar și despre complexitatea luptelor de cocoși și jocurilor de cărți.
Oamenii jucau popice și pariau.
De multe ori, cu pariurile erau asociate petrecerile, libertinajul,
eliberarea de un sistem care fusese opresiv de-a lungul istoriei.
Jocurile de noroc sunt o cale de a evada,
o șansă să dai lovitura și să-ți schimbi viața.
HIPODROMUL LAS QUINTAS
Facem grătar aici, oameni buni! Grătar!
La midii, merge un vin.
Noroc!
- Noroc, Arturo! - Noroc!
Pentru finaliști, 20.000. Pentru numărul trei, 500.000!
Pentru numărul doi, 500.000! Gata!
Încă 500 și 200.000. 20.000.
Iar finaliștii, zero. Mai întreb o dată.
Când am cumpărat mânzul ăsta, îl chema Frumușelul.
După asta, l-am botezat Melcul.
Apoi, ea i-a zis Minune. Și așa i-a rămas numele.
CĂLUȚUL MINUNE 2.0
Ca să nu-l recunoască lumea.
Cât îți dau?
Gata, ajunge.
Ne-am înțeles la un preț pentru țarcuri…
E 200.000 de peso de animal.
- De animal. - Bine.
- Minune contra lui Iubărețul. - Doar ei doi.
Încotro? Încolo.
Acolo. Haide!
Haide! Succes, jocheu!
Sper să-i dea Dumnezeu noroc.
Unu, doi…
Haide!
Haide, Minune, ce naiba? Minune!
S-a terminat!
Iubărețul i-a luat-o înainte.
Iubărețul a alergat bine. I-a luat-o înainte.
Ce să-i faci?
Ceva nu merge.
Vorbesc cu el zi de zi și ajungem mereu la concluzia asta.
Nu știm ce-i lipsește.
După mine, e un cal cu ghinion.
Dacă aș câștiga la loto,
eu mi-aș schimba casa.
Aș lua una mai mare, cu piscină, să am unde ieși…
- Să-ți faci veacul în apă. - Firește.
Îți închipui cum e să bei o bere în piscină?
Da.
Dar nu-i decât un premiu. Am câștigat și gata.
A fost noroc, nimic mai mult.
Te gândești să continui să muncești. Eu zic să nu…
Ba nu.
Sunt atâția bani!
Trebuie să-ți schimbi viața. N-ai decât o viață.
Firește.
Lasă-mă să-ți spun ceva
Ea e fata pe care am visat-o
Mi se citește pe față
Lasă-mă să-ți spun ceva
Uneori nu mă crezi
Ți se citește pe față
Vino, să dansăm împreună
Pe muzica din camera vecină
A început să mă sune.
Și când răspundeam, nu zicea nimic.
Treaba asta a durat șapte luni.
Într-o zi m-am săturat de telefonul ăla și l-am închis.
A rămas închis vreo două zile.
Când l-am deschis, aveam un mesaj de la el.
M-am întâlnit cu Javier unsprezece luni pe ascuns.
Fostul meu soț îmi zicea mereu
că o să mă omoare dacă-l înșel vreodată.
Da, eram foarte speriată.
De 14 februarie, mi-a dat un colier.
Era o potcoavă.
„S-a măritat cu un cowboy”, mi se zicea. „Și ce?”, răspundeam eu.
M-am îndrăgostit de Javier.
Fiindcă mi-a oferit iubire, afecțiune, respect.
Mă simțeam iubită și dorită de el.
N-am simțit niciodată așa ceva cu fostul meu soț.
El nu mi-a arătat niciodată iubire, afecțiune, nimic.
36 DE ZILE DE LA EXTRAGERE
Știri de ultimă oră.
Presupusul câștigător la Kino care aruncase biletul
a mers să-și ridice premiul.
S-a dat peste cap să recupereze biletul câștigător
pe care-l pierduse făcând ordine în casă.
Și a reușit.
Dar starea proastă a biletului a făcut ca procesul să se prelungească.
Au trecut zile, a trecut timpul
și am aflat că sunt niște probleme cu biletul.
Din păcate, s-a întâmplat ceva care face ca documentul să fie incomplet.
Este parțial ilizibil.
Nu are elementele de siguranță ale acestui gen de joc public.
Sunt liniștit, știu că am câștigat.
Am zis mereu asta. Sunt liniștit.
Compania a angajat un expert pentru a efectua o analiză.
Acesta va încerca să reconstituie biletul și să vadă dacă se califică pentru premiu.
Avem multă încredere și speranță că se va întâmpla,
că ni se va da premiul.
E o nedreptate ce au făcut cu premiul, fiindcă e al lui de drept.
Da. El e câștigătorul.
Am fost de acord cu expertiza, dar la un laborator.
Au zis: „Nu, aici se poate face mai repede, Javier.
O să vedem pe loc dacă biletul e veritabil sau fals.”
Au scos niște microscoape, dar unele care…
ca acelea de la școală.
Nu mi-au inspirat încredere.
Am refuzat expertiza.
Și nu le dau biletul, să nu cumva să mi-l fure.
Avem mari îndoieli cu privire la obiectivitatea experților,
de unde vin, ce calificări au
și cât a plătit Loteria pentru serviciile lor.
Am primit un comunicat oficial al Loteriei,
la câteva zile după ce Javier Zapata a respins expertiza oferită de ei.
Loteria declară următoarele, atenție!
Loteria a afirmat că numerele câștigătoare
au fost alese la întâmplare, cu o metodă de generare aleatorie,
spre deosebire de ceea ce afirmă Javier Zapata,
care susține în continuare că a jucat numerele sale norocoase.
Când am luat biletul, i-am dat vânzătoarei o hârtie
cu numerele alese de mine.
E singura care știe că erau numerele mele, nu generate aleatoriu.
Sunt doar două posibilități.
Una dintre cele două părți minte public: fie Loteria, fie Javier.
Cine minte și se va dovedi că minte
va trebui să suporte consecințele.
Nu are elementele de siguranță ale acestui gen de joc public.
Loteria afirmă că numerele au fost generate aleatoriu.
Cine minte și se va dovedi că minte
va trebui să suporte consecințele.
Când am cerut imaginile camerelor de supraveghere ca probă,
Neftalí a refuzat să mi le dea.
Cică s-au șters, dar asta-i vrăjeală.
Cred că le-au șters intenționat,
ca să nu existe probe.
Javier Zapata, presupusul câștigător a peste 2,4 miliarde de peso,
epuizează toate căile pentru a dovedi că are biletul câștigător.
Iată imagini din agenția care a vândut cel mai disputat loz din ultimii ani.
Avocatul său acuză direct șeful agenției că a șters imaginile din 1 și 2 martie,
când a cumpărat Javier biletul.
O acuzație ce ridică noi îndoieli
într-un caz cu mai multe întrebări decât răspunsuri.
Nu vor să plătească.
Știu că sunt câștigătorul, știu bine.
Nu vor să-și asume responsabilitatea.
Cum mi-au luat banii pe bilet, trebuie să-mi dea și premiul.
Dacă te gândești, un loz câștigător trebuie să fi existat,
din moment ce agenția a primit 4% din câștigul aferent.
Când o agenție vinde un bilet câștigător,
primește un procent din suma câștigată.
În acest caz, agenția a primit 48 de milioane,
un procent din câștigul adus de acel bilet.
Cred că vor să păstreze ei banii. După mine, ar trebui să-i dea premiul.
Nu cred că Loteria s-ar complica pentru așa ceva.
Nu cred.
Tatăl nostru sfânt și iubit, ne adresăm prezenței Tale divine
ca să-ți mulțumim pentru ce ne-ai dăruit azi, Tată sfânt.
Mulțumim că ne-ai păzit și ne-ai apărat, Doamne.
Mulțumim că ne-ai dat viață și sănătate, regele meu iubit.
Îți mulțumesc pentru mâncarea pe care ne-ai pus-o pe masă.
Amin!
O expertiză poate recupera sau face vizibilă această informație
cu ajutorul unui microscop, se spune.
Există analize specifice, în care se aplică anumite substanțe
și reapar literele imprimate.
- Da, dar asta-i la televizor. - Mă rog, sper că se poate.
- Toți ținem cu Javier. - Sper, pentru Javier.
Javier, credem că va fi posibil.
Avem și un cântec care sună așa…
Devii celebru.
Haide! Haide, Javier
Loteria asta e în mâinile sorții…
La ce expert o să apelezi,
dacă l-ai refuzat pe al Loteriei?
…știm că ești un om muncitor, familist…
Avem încredere în tine, știm că ești un om muncitor, familist.
Ți-am cunoscut familia, l-ați primit pe Victor la voi și…
Premiul v-ar ajuta mult.
Cu ce o să-l plătești?
O să vindem niște găini, niște porci.
Și așa începe implicarea mea ca expert.
Loteria inserează elemente de siguranță care nu sunt vizibile oricui.
Unul e codul de bare din partea de jos.
Al doilea e un număr de serie plasat vertical în partea stângă.
Al treilea e un element intrinsec,
simbolul unui peso în ochiul unui porc, dacă-mi amintesc bine…
tipărit din fabrică.
Se caută unghiul exact
în care reflexia e mai puternică.
Personal, eram mulțumit și mândru,
fiindcă aplicam tehnici și metodologii
pe care nu le folosim în mod obișnuit.
Expertiza realizată de un specialist angajat de el
i-ar da dreptate.
Au fost identificate câteva elemente de siguranță
care ar confirma autenticitatea biletului.
Data, seria biletului,
hârtia specială a biletelor Kino.
Am destule dovezi ca să mi se dea premiul.
Dacă cred că banii pot schimba un om? Categoric, cred că da.
Să avem grijă să nu uităm nimic.
Pune-o deasupra!
Javier mi-a zis că, din banii de la loto, o să ne mutăm într-o casă mai mare.
Aici. Fir-ar!
Am întrebat proprietarul dacă vrea să-mi vândă terenul
cu plata mai târziu.
„Bineînțeles, dacă ai banii”, a zis.
„Știi că banii deschid orice ușă.”
- Am uitat ceva? - Niște haine.
Dar le luăm în altă zi?
- Ne oprim la întoarcere. - Bine.
- Ține-te bine, pune picioarele în față. - Bine.
Nu. Nu cred că banii schimbă omul.
Cine se schimbă chiar se schimbă.
E o vorbă care spune:
„Nu există bogat mai rău decât ăla care n-a fost sărac înainte.”
Banii, mai ales când ai mulți,
arată oamenii așa cum sunt sau cum vor să fie.
Mama…
O punem aici.
Iar familia noastră, aici.
Astă-seară ne va spune povestea lui incredibilă.
Să-l primim cu aplauze călduroase
pe cel mai nou milionar din Chile!
Bună!
Bună ziua!
Mă scuzați, știți unde se dau premiile,
banii pentru numerele câștigătoare?
- Nu-mi spuneți că le-ați nimerit! - Am câștigat potul.
Serios? Cât ați câștigat?
Vreo 2,4 miliarde doar pentru mine!
- Felicitări, domnule! - Mulțumesc!
Mare binecuvântare!
A fost minunat. Uitați biletul câștigător!
Ce a pățit biletul?
L-am pierdut și l-am găsit în gunoi. Acolo era.
Dar e câștigător.
Unele numere nu se văd, dar e clar că e câștigător.
- Mergeți acolo! - Mulțumesc.
De unde l-ați scos?
Din gunoi.
- Ce s-a întâmplat? - A ajuns la gunoi.
PLATA PREMIULUI
Ascultați-mă…
N-are cod de bare, nu vă putem da banii.
Ce s-a întâmplat?
Domnul a venit cu un bilet nevalid.
Mă refuzați, dar am visuri, am o familie.
Nu știți ce e pe capul meu…
Ajungea să citești comentariile.
Ziceau că e șarlatan, că n-are rușine.
Mulți râdeau de el și așa mai departe.
SE VEDE CĂ A INVENTAT TOT.
L-A RUPT EXACT UNDE E CODUL DE BARE.
INDIVIDUL ARE MUTRĂ DE MINCINOS.
PÂNĂ LA URMĂ S-A FĂCUT DE RÂS. MAI RĂU, A RĂMAS CU DATORII LA AVOCAT.
NEMERNICUL ĂSTA PREFĂCUT AR TREBUI ÎNCHIS PENTRU ÎNȘELĂCIUNE!
Mă simțeam îngrozitor. Nu m-am dus la școală o lună.
Când colegii au văzut știrea, unii din clase mai mari m-au hărțuit.
Ziceau că tata e un mincinos.
„Spune-i s-o lase baltă!”
58 DE ZILE DE LA EXTRAGERE
…prezintă…
Tele13.
Știrea care urmează e demnă de un film.
La doar câteva ore de expirarea termenului pentru revendicarea premiului
de la extragerea Kino din 4 martie,
a apărut un nou presupus câștigător.
Cei doi bărbați prezintă versiuni contradictorii,
în așteptarea unei noi expertize
care să confirme căruia dintre ei i se cuvine această avere.
Se numește José Rivera.
A apărut din senin pe ultima sută de metri pentru a revendica premiul.
Paznicul din Los Ángeles e al doilea presupus câștigător
al extragerii 2049 din 4 martie.
Acum avem două persoane
care se declară câștigătorii legitimi ai acestui uriaș premiu.
José Rivera a apărut ca în filme, răsturnând situația în mod dramatic.
A arătat câinele care l-a mușcat de mână, făcându-l să caute un plasture în geantă.
Vino înăuntru!
Am pățit lucruri paranormale.
Am ieșit într-o duminică.
Mi-era foame, dar aveam bani doar de un suc.
L-am băut liniștit, gândindu-mă la cea mai mare bancnotă de atunci.
Și am ieșit.
După nici 30 de metri, vântul a adus o bancnotă.
Era cea la care mă gândisem cu un minut sau două mai devreme.
Când a ajuns în dreptul meu, am luat-o și am îndesat-o în buzunar.
A fost ceva… ceva dumnezeiesc.
Afară! Vino încoace!
Haideți!
Deși n-am nicio rudă aici, am câinii.
De pildă, când sunt trist, ies din casă și ei se bucură.
Stați!
Atenție!
Aici!
Uite!
Aici!
Vino încoace!
Pe ăsta îl cheamă Bigote.
Pe ăsta îl cheamă Kino.
El e Kino.
Ne-ați povestit că ați găsit biletul într-un mod foarte ciudat.
Într-o geantă, geanta dv. preferată.
Da, pe care o iau zi de zi la lucru.
Am luat niște cățeluși și i-am urcat în triciclu.
Voiam să-i vând la piață.
Îi vindeam cu trei-cinci mii de peso.
M-a mușcat de degetul ăsta când i-am dat carne.
Nu mai știu de care deget.
Ba da, m-a sfâșiat de aici până aici cu dinții.
M-a prins cu dinții, mi-a dat sângele.
Mi-am zis că am sigur un plasture, cumpăr mereu.
Am început să caut în geantă și am găsit un plasture.
Și biletul.
Exact, căutând plasturele, am găsit biletul.
Și într-un buzunar era biletul de Kino.
Partea de sus era lipită, probabil căzuse ceva pe ea.
Era lipit.
La momentul respectiv, nu l-am crezut.
Tipul ăsta…
n-are intenții bune, umblă după bani.
Vrea să ia el banii.
Uneori ne gândim că e posibil să-l fi pus Loteria.
Ca să ne întârzie mai mult, știu eu?
Mi-a trecut prin cap că Loteria l-a pus.
Próspero era cu cei de la Loterie.
M-a văzut când traversam strada.
Și s-a aplecat, n-a vrut să se uite la mine.
Presa vorbea cu el, iar el a fugit,
de parcă se ascundea.
Va trebui să dea socoteală conștiinței lui pentru ceea ce face.
Așadar, dle José Próspero,
v-ați gândit ce ați face cu banii, dacă ați lua premiul de la Kino?
Cred că mi-aș face o operație estetică.
Sau mi-aș repara dinții. În primul rând.
Apoi m-aș gândi,
fiindcă, la vârsta mea, nu m-aș implica în orice.
Nu oricine prinde 70 de ani, trebuie să te îngrijești.
- Frumoasă biserică au la țară! - Da, e frumoasă.
N-am mai fost de mulți ani aici.
E bine, o să vorbești cu pastorul…
AFLĂ ADEVĂRUL. SLUJBA DE DUMINICĂ
Fiți binecuvântați! Bine ați venit în casa Domnului, în casa voastră.
Fiți binecuvântați în această zi deosebită,
când ne adunăm în rugăciune,
pentru a mulțumi bunului Dumnezeu
care a creat totul și ne-a dat totul din iubire pentru noi.
Domnul să binecuvânteze fiecare inimă și fiecare suflet
care e aici azi, în prezența Lui.
Cred în Dumnezeu mai mult decât în noroc. Am zis mereu că nu există noroc.
După mine, Dumnezeu face tot.
Toți ceilalți te pot abandona.
Toți ceilalți te pot părăsi.
Chiar și cei apropiați se pot îndepărta de tine.
El vrea să te vindece.
Vrea să te scoată din viața pe care o duci,
din circumstanțele în care te afli azi,
atât acasă, cât și în viața personală.
Există două căi în viața asta.
Una îngustă, care e calea lui Dumnezeu,
și una largă, care te duce
spre petreceri, băutură, distracție și așa mai departe.
Asta-i calea mai largă, calea lumească.
Tata nu vine cu noi la biserică, dar mi-ar plăcea să vină.
Să stea măcar puțin.
Dar e totdeauna alături de mine, mă ajută mereu.
Dacă am nevoie de ceva, îmi cumpără.
Tata are mereu ghinioane.
Cred că, dacă ar fi credincios, n-ar mai păți așa ceva.
Avem o informație proaspăt sosită la departamentul nostru de presă.
Este vorba de un comunicat oficial al Loteriei.
Cel puțin în scris, cuvintele par destul de grave.
Compania a decis să denunțe pentru fraudă
persoanele considerate responsabile.
8 MAI 2018 PROCURATURA CONCEPCIÓN
DENUNȚ
ÎNȘELĂCIUNE
FALS ÎN ÎNSCRISURI PRIVATE ȘI UZ DE FALS
ÎNȘELĂCIUNE
În acest mod, Loteria opune rezistență încercărilor
lui Javier Zapata și José Próspero Rivera
de a intra în posesia marelui premiu
de 2,4 miliarde de peso.
Mă numesc Juan Pablo López, am 47 de ani,
sunt avocat de litigii complexe și consilier în securitate IT.
Loteria spune: „Cum se poate obține un bilet
cu numerele câștigătoare la o extragere anterioară?
Foarte simplu.
După extragere, s-au jucat 399 de bilete cu aceeași combinație de numere,
generând bilete valide,
însă, evident, valide pentru extrageri ulterioare.”
Sunt Luisa San Martín Cifuentes,
expert în caligrafie, amprente și înscrisuri.
Din păcate, am de-a face cu multe cazuri de înșelăciune.
Înșelăciunea și încălcarea regulilor
sunt fenomene întâlnite în absolut toate clasele sociale.
Biletul la Kino e într-o stare de semnificativă degradare.
Spre surprinderea mea, lipsesc exact elementele de validare.
BANI CÂȘTIGAȚI UȘOR
În toată istoria chiliană au existat înșelăciuni și escroci.
De la primele jocuri de noroc,
la metode sofisticate de a păcăli sistemul
și a câștiga bani în mod nu tocmai cinstit.
Vă zic, Javier se pricepe să mintă.
I-am și zis: „Ai talent la mințit.
Te cred doar până la un punct.”
Hai, amice!
Cei care comit fraude nu au respect pentru reguli.
Nu respectă reguli acasă,
nu respectă reguli în cartierul lor,
nu respectă reguli la locul de muncă.
În ziua de azi, toți avem un grăunte de rău în noi.
De exemplu…
Toți urmărim ceva. În cazul ăsta, bani.
Iar pe căi cinstite…
e mai greu.
Toți avem un grăunte de rău în noi.
Nu prea stă cu noi.
E mereu cu mintea la cursele lui, niciodată n-are timp de familie.
Să zică: „Azi e sâmbătă, vă scot în oraș. Unde vreți să mergeți?”
Fiindcă ai nevoie să stai cu familia.
Dar el nu, îi preferă pe prietenii lui.
Mă lasă singură cu fata.
COMPLEX HIPIC LO RAQUEL
La curse, curg banii și băutura.
Berea și vinul curg în valuri.
Se vede când animalele sunt dopate,
fiindcă parcă-s turbate.
Hai, fetițo!
Înainte, cursele de cai erau o tradiție în Chile.
Acum sunt mai degrabă o afacere.
O sută de mii pe Loa.
20.000 pe finalist.
Cincizeci pe care?
Trebuie să ieși cu calul și să-i dai drumul.
Știi, îl cunoști.
Știi că aleargă singur dacă-l lași.
Da.
Noroc, băieți!
Să vă meargă bine, Minune! Să încercăm să câștigăm!
Aleargă, la naiba!
Nu!
Nătărăule!
Javier, calul tău s-ar putea să… Nu zic că e rău.
Dar trebuie să-i găsești nivelul, categoria potrivită.
Nu… Nu mi-a plăcut nici categoria, nici nivelul, nimic.
Te întreci cu unii din altă categorie.
Nu-i nimic, dar nu mi-a plăcut nivelul calului.
N-am încotro, o să-mi iau căluțul,
o să-l vând și sper să găsesc altul mai bun.
Trebuie doar să concurezi cu cai de același nivel.
Dar nu…
Eu așa sunt, așa am fost mereu.
M-au bătut cai de toate felurile.
Calul nu e bun de nimic, asta-i.
Gata.
Ajunge.
Când eram grăjdar, dormeam în grajd.
Acum, că-s bătrân și am un cal, îmi fac de cap pe afară.
Despre asta cred că-i vorba, că după curse se apucă de băut și…
Îi zic mereu că viciul ăsta, al curselor, nu-i face decât rău.
Ne-am întors la TVU Știri.
Azi s-au anunțat rezultatele
expertizei private a biletului la Kino,
făcută la cererea primului câștigător al marelui premiului.
Era biletul autentic? Era autentic.
ADIO, ȘEFU'! VIAȚĂ MAI BUNĂ
Corespund numerele jucate de el cu numerele extrase?
Numerele găsite pe bilet coincid cu cele care au fost extrase.
CORESPUND NUMERELOR…
Coincide ziua extragerii, care era duminică.
Biletul lui Javier arată că extragerea e într-o duminică.
Raportul experților angajați de el
a reușit să identifice câteva piese din acest puzzle,
dar nu și numărul extragerii sau data când a fost jucat biletul.
Prin urmare, din cauza acestei situații,
expertiza pe care am desfășurat-o și i-am înmânat-o lui Javier
nu confirmă probabil în totalitate ceea ce afirmă el.
Dar nici nu pot să mint sau să născocesc lucruri.
Sunt vești care ne sunt utile.
Ne permit să risipim bănuielile
cum că biletul a fost falsificat.
Este autentic și are numerele câștigătoare.
Totuși, elementele de siguranță pe care speram să le găsim,
adică numărul extragerii, 2049, sau data, 4 martie 2018, n-au fost găsite.
Slavă Ție…
Stai liniștită!
Bun, azi o să mâncăm tocană de pui.
Știi ce? A venit factura la curent.
- E mai mare decât luna trecută. - Cât e?
E aproape 360.000 de peso.
Câți bani faci cu vacile pe săptămână?
Mulți.
Dar cât înseamnă asta?
Depinde de cât lapte dau.
Eu nu văd niciun ban de pe lapte.
Nu, pe tine totul te amuză.
Mai ai datorii și la dl Nelson.
Ți-a împrumutat bani să cumperi vacile.
Și cumnatul meu ți-a dat bani, ca să iei aparatele pentru fermă.
Și socrul meu.
În plus,
trebuie să punem bani pe cardul de credit.
De acolo ne acoperim cheltuielile.
Și n-am pus bani.
Care card?
„Care card?”
Cu care ai luat mașina de tuns iarba.
Cu tine vorbesc.
Auzi?
După ceva timp, Javier mă sună într-o dimineață și zice:
„O fi vreo șansă să găsim bucăți din bilet la gunoi?”
Expertul a venit și a zis:
„Javier, am venit să văd unde ați găsit biletul.”
Am procedat la împărțirea zonei pe sectoare.
Era acolo de mai bine de o oră.
- De cum găsim ceva, vă anunț. - Bine.
Am cercetat tot ce am găsit bucată cu bucată.
De la bucăți de lemn, hârtii, obiecte de plastic, jucării
și tot ce mai era aruncat acolo.
Și într-un tub de pastă de dinți, într-un colț,
era o bucățică de hârtie de nici patru milimetri.
- Cred că am găsit ceva. - Unde?
Uitați!
Mi-a atras atenția că avea pe o parte
tipărituri albastre sau albăstrui,
care corespund celor de pe spatele unui bilet Kino.
Nu am aparatură la mine, dar va trebui să verific
dacă numărul se potrivește măcar cu mărimea și cifrele de pe biletul dv.
După ce s-a uscat, am expus fragmentul la lumină albă
și au apărut cifrele zero și patru.
Susține că a găsit o piesă-cheie pentru a-și reconstitui biletul
și a revendica în sfârșit mult așteptatul premiu.
Este vorba de un zero și un patru, cifre care ar corespunde
datei extragerii câștigătoare, 2049.
Să fie acesta norocul pe care l-a așteptat atât?
Noi vrem să credem că da.
Să-mi zâmbească norocul…
UN FERMIER DIN LOS ÁNGELES REVENDICĂ PREMIUL!
Stau treaz și aștept…
INDICIU-CHEIE: 04
DATA EXTRAGERII, 04 MARTIE
Sper să am parte din nou
Ai văzut? Ți-am zis eu că reușim.
Să-mi zâmbească norocul Să dea înapoi timpul pierdut
Nu vreau decât o motocicletă.
Aș cumpăra ferma asta, atât.
Să construim un lăcaș de cult, la asta ne-am gândit.
Tu ești norocul meu
APRILIE, MAI, IUNIE, IULIE 2018
Într-o zi m-au sunat de la Radio Biobío. Zapata era acolo cu avocatul lui.
Au întrebat de ce nu împărțim premiul, dacă suntem doi câștigători.
Asta au zis prezentatorii.
Nu-mi era frică să-l înfrunt.
Un post de radio chiar a vrut să ne pună față în față.
Voiau să mă duc acolo să discut cu prezentatorii, cu Zapata și avocatul.
Le-am zis: „Sigur, ajung în 20 de minute.”
Nu pot să împart premiul, fiindcă eu l-am câștigat.
Așa că nu se poate.
Trebuie să discut cu ei. Luni.
Chiar și în presă…
Au făcut un sondaj pe Facebook ca să vadă cine e adevăratul câștigător.
Domnul care a apărut recent, ultimul.
- De ce el? - Îl cred mai mult.
Cred că o să le dea oricum banii, ca să nu aibă probleme.
Cred că așa o să se întâmple.
Dv. știți cazul?
- Da, mi se pare nedrept. - Exact.
Îl cred pe acela cu o versiune mai plauzibilă.
Nu știu ce făceam atunci, nu mai țin minte.
Mi-am amintit după o oră.
De parcă cineva mi-ar fi zis să nu mă duc.
Că nu e bine să mă duc.
Dl José Rivera n-a vrut să vină la o confruntare cu mine.
N-a vrut.
Am avut un vis.
În vis, l-am văzut întins pe jos.
Cineva a venit la mine și mi-a zis: „Trebuie să-l golim de sânge.”
Și mi-a cerut un cuțit.
„Dă-mi cuțitul, îl golesc de sânge.”
Am strigat la el: „Nu! Fiică-ta n-o să te ierte niciodată.”
Tata era cu nervii întinși.
Nu dormea, se ducea des la baie, se plimba încolo și încoace.
Mi-era frică să nu pățească ceva de la atâta încordare.
Chiar dacă ar fi să umblu Prin valea umbrei morții,
Nu mă tem de niciun rău Căci Tu ești cu mine
Dă-mi drumul!
În ziua când s-a dus la balotat,
s-a întors și mi-a zis: „Dă-mi cuțitul!”
A luat cuțitul și era exact cel din visul meu.
Și pentru ce era cuțitul?
Ca să taie funia și să-și facă un garou.
AMBULANȚĂ
Ca atunci când tai un miel, așa a țâșnit sângele.
Peste tot.
Am pierdut cinci tendoane de la mână.
Am pierdut mult sânge, am ajuns la spital cu un 1,7 litri.
I se învinețea mâna îngrozitor.
Așa că a vândut vacile și a renunțat la muls.
Și acum nu prea mai muncește.
Trebuia să mă duc la lucru,
iar după ce terminam lucrul, mă duceam la spital să-l văd,
să-i duc ce-i trebuia.
Și atunci mă întrebam:
„Unde-s prietenii bărbatului meu?
Unde-i sunt prietenii?”
Ne-am întors în casa cea mică, fiindcă banii n-au mai venit.
Speraserăm să primim premiul mai devreme.
Dar n-a fost așa.
I-am zis: „Vă dau pământul, dar n-am renunțat la premiu.”
IULIE 2018
NOIEMBRIE - DECEMBRIE 2019
Povestea lui Javier Zapata,
un om muncitor ca dv. sau ca mine,
părea să aibă mai multe nenorociri decât clipe fericite.
Un accident fatidic i-a luat cea mai de preț unealtă, brațul,
vital pentru un fermier care depinde de propria putere
ca să-și câștige traiul de zi cu zi.
Dar, pentru Javier,
aceasta a fost o suferință infimă față de pierderea mamei lui, Luisa,
care s-a stins fiindcă nu și-a putut trata boala.
Era o femeie și o mamă extraordinară.
Ea și tata mi-au transmis valorile lor.
Și ne-au educat.
Atunci am simțit furie, durere.
Am zis: „O să plecăm.
Trebuie să existe o soluție pentru oasele tale,
un tratament bun pe undeva”.
Ca să rămână cu noi.
Dar n-a fost posibil.
Ne-a părăsit prea devreme.
Mi-a zis: „Fiule, luptă pentru premiul tău!
Luptă pentru ce-i al tău!”
Javier suferă că mama lui s-a stins
înainte să se clarifice public că el n-a comis nicio înșelăciune.
Dar Javier Zapata nu e un om oarecare.
Așa că a decis să dea în judecată Loteria.
ZAPATA DECIDE SĂ DEA ÎN JUDECATĂ LOTERIA
PROCESUL, INTENTAT LA CONCEPCIÓN
ZAPATA A ANGAJAT UN NOU AVOCAT
FERMIERUL CERE LOTERIEI PESTE 3,5 MILIARDE
POSIBIL PROCES INTENTAT LOTERIEI
Dle Javier, am analizat cazul
și credem că avem o bază solidă să-l acceptăm.
Avem câteva opțiuni ca să câștigăm.
În primul rând, trebuie să știm de ce aveți nevoie sau ce solicitați,
ca să includem asta în dosar.
Vreau să se știe adevărul,
fiindcă Loteria m-a acuzat de înșelăciune.
Vreau să se facă lumină, vreau transparență de ambele părți.
- Am o întrebare. - Da.
Ce credeți?
Dacă un premiu, de exemplu al lui Javier, rămâne neplătit, cine păstrează banii?
Prin lege, banii rămân la Loterie. Ei păstrează banii.
Și îi dau Universității Concepción.
ALOCAȚI UNIVERSITĂȚII ÎN SCOPURI ACADEMICE.
Fiindcă nu înmânează premiul,
spunând că nu există câștigător.
Loteria și echipa sa vor încerca să amâne cât mai mult
și să tărăgăneze procesul.
Un proces de asemenea amploare necesită cooperarea dv.
și tot ce ne puteți furniza:
informații de context, martori, dovezi în sprijinul a ceea ce susținem.
Sigur, înțeleg.
Trebuie să luptăm mai departe. O să merg până în pânzele albe.
Avem mai multe opțiuni ca să câștigăm.
Dl Javier contra Loteriei Concepción.
E ca bătălia lui David cu Goliat.
E vorba de un om de la țară,
chiar dacă are un avocat care îl asistă, îl sprijină și îl ajută.
Dar Universitatea Concepción e un colos.
Fără îndoială că există rețele care pot influența totul.
Universitatea Concepción are o facultate dintre cele mai importante din țară,
unde au studiat mulți judecători.
Soarta acestui proces riscă să depindă de ei.
Avem informații de ultimă oră.
Loteria respinge plângerea și își expune propriile argumente.
Loteria nu refuză din încăpățânare să înmâneze premiul dlui Zapata.
Refuzul de a-i da banii se întemeiază pe normele care o guvernează,
în special pe Legea 18.568, care spune:
„Premiile pentru jocuri cu bilete la purtător
vor fi înmânate în baza biletelor sau înscrisurilor intacte.
În caz de suspiciuni,
premiul nu va fi acordat până la confirmarea autenticității lor.”
Există însă ceva îngrijorător în această lege.
La finalul secțiunii, aproape ca o șoaptă,
se spune că toate acestea sunt lăsate exclusiv la aprecierea Loteriei.
Cu alte cuvinte, lor le aparține decizia finală.
Dacă ar vrea să plătească, nu i-ar împiedica nimic.
JAVIER, UITE CE CIRCULĂ!
În unele cazuri, Loteria a dat premiul, după ce a analizat biletul deteriorat.
De exemplu, în 2004, familiei unui copil care a tăiat biletul câștigător
pentru o temă primită la școală.
Biletul rupt a stat o săptămână la gunoi.
Au aflat de la alții că e biletul câștigător.
Ocolind regulile, Loteria a înmânat premiul.
Și, ca și cum soarta nu era destul de încâlcită,
am descoperit în arhivele noastre
că încă o mică minune a existat în calea lui Javier,
dar nu era vorba de calul lui scump.
E considerat o mică minune, fiindcă era să moară când avea un an.
Abia învățase să meargă când l-a lovit un stivuitor de trei tone.
A scăpat teafăr și duce o viață absolut normală.
Astfel, s-a împlinit un vis
ca al multor chilieni care speră să devină milionari.
NU ARE COD DE BARE
Toate acestea sunt lăsate exclusiv la aprecierea Loteriei.
DACĂ ATUNCI AU PLĂTIT, ACUM DE CE NU PLĂTESC?
Dle Javier, un lucru pe care îl afirmă ei în contestarea plângerii este
că hârtia biletului la Kino este de calitate excelentă.
E extrem de greu să falsifici un bilet la Kino,
fiindcă trebuie să stăpânești tehnica de tipărire, desenele specifice,
diagramele de pe verso.
Ce nu spun în contestație este că cerneala nu e de bună calitate.
Dacă vă uitați,
biletul și-a păstrat binișor mai toate culorile,
dar numerele se șterg.
Știu asta fiindcă, în anul V de facultate,
am lucrat la un chioșc care vindea bilete la Loto și Kino.
Cerneala seamănă cu cea de la imprimantele de uz casnic.
Și transpirația o șterge.
Acum avem nevoie de colaborarea dv. ca să adunăm martori.
Nu știu dacă deja aveți oameni de încredere
care știu ce s-a întâmplat
și sunt dispuși să iasă în față ca martori.
Cam știu ce martori să aduc.
Dra Ariela, cea care mi-a vândut biletul, mă poate ajuta.
Și Graciela, și ea a lucrat acolo.
Dl Cristián Cáceres, care a făcut expertiza biletului.
Trebuie să vrea și ei.
Eu mă ofer ca martor.
- Nu te-am văzut cumpărând biletul. - Așa e.
Dar te cunosc și știu că spui adevărul.
TRIBUNA
V-am adunat pe toți aici
ca să-l ajutăm pe Javier în acest lung proces.
ORA
Asta e ora.
Totdeauna am zis că la ora asta am jucat biletul.
- Pe la ora 15 sau 16. - Da?
Raportul ăsta e al Loteriei.
Și ce zice raportul?
Că biletul câștigător a fost jucat la ora 15:03.
EXTRAGEREA 2049 2 MARTIE 2018, ORA 15:03
Se întâmplă ceva dubios aici.
RAPORTUL EXPERTIZEI
0 ȘI 4
Se referă la ce am găsit la gunoi?
Da, la gunoi. Ne puteți explica mai detaliat?
Ce e interesant la bucățica de hârtie cu cifrele este
că pe verso e imprimată în culorile alb și albastru
pe care le au pe verso biletele la Kino.
- Am înțeles. - Deci biletul e autentic?
Sigur. Acele cifre corespund…
- Datei. - O duminică, dacă-mi amintesc bine.
- Da, 04. Duminică, 4 martie. - Exact.
Înțeleg că expertul Loteriei a cerut o sumă mare de bani.
A cerut 9,5 milioane de peso ca să efectueze expertiza.
Am analizat raportul expertizei cerute de Loterie.
Nu e deloc valoarea obișnuită în domeniul rapoartelor de expertiză.
E o sumă exorbitantă, la drept vorbind.
Mai ales că nu sunt decât șapte pagini.
Nu e treaba mea să fac asemenea speculații.
Totuși, un raport atât de scurt, la un preț atât de mare
te poate duce cu gândul la altceva.
Și Loteria plătește și pentru siguranță.
Ca chilian cinstit, toată treaba mi se pare suspectă.
Ce părere aveți despre faptul că au dat agenției 48 de milioane?
Asta trebuie investigat sau clarificat, cu alte cuvinte.
Căci, dacă agenția își primește comisionul cuvenit
și e exact agenția unde aveți martori că ați jucat dv…
Biletul.
…biletul.
Mai mult,
persoana care vi l-a vândut confirmă că sunteți Javier Zapata.
- Exact. - Înțelegeți?
Am vorbit cu ea când am jucat biletul.
Și mi-a semnat o hârtie.
- Zău? - Recunoaște că mi-a vândut biletul.
Doar Ariela știe că eu am ales numerele, și nu le-am generat aleatoriu.
Bună ziua, dră Ariela!
V-am mai sunat, dar nu-mi răspundeți la telefon.
Vreau să vorbesc cu dv. dintr-un motiv simplu.
Încă aștept un răspuns și m-ați ajuta dacă mi-ați fi martor.
De asta vă trimit mesajul ăsta și vă rog să-mi răspundeți.
Sau dați-mi adresa, vin la dv. să vorbim.
Vă rog, răspundeți-mi la mesaj. La revedere, numai bine!
FONDURI INSUFICIENTE
În lupta lui neobosită pentru dreptate,
Javier Zapata, un fermier din sudul Chile,
a găsit o strategie inteligentă
ca să acopere costurile tot mai mari ale luptei sale în justiție.
După luni de efort și sacrificiu, Javier a decis, atenție,
să organizeze o cursă insolită.
Calul său, Minune,
se va întrece cu un ogar cenușiu, Sandy.
O cursă inegală, ar zice unii, dar Javier e obișnuit.
Până la urmă, nu e prima oară
când aleargă după ceva ce pare imposibil de atins.
OGAR CONTRA CAL
Salut, nătărăule! Ce faci?
Bună! Ce mai faci, Arturo?
Cum merge, împătimiți ai curselor? Vă trimit o invitație.
Vă sun fiindcă va fi o cursă între ogarul Sandy și căluțul Minune.
Trebuie să pariați mult pe Minune.
Suntem parteneri, cum să pariați pe celălalt?
Cel puțin 300 sau 500, ca să merite osteneala.
Pe curând, la revedere!
Închipuie-ți, calul mai cară
și cel puțin 50 kg în spate.
Câinele nu cară nimic. Câinele e totdeauna mai iute decât calul.
Depinde de cal și de câine.
Salut, băieți!
Cu numărul unu, căluțul Minune.
Cu numărul doi, ogarul Sandy.
Trebuie să mi-i dai.
- 100, 200, 210, 310, 410. - 410.
Mai punem 100?
Pariurile înclină în favoarea ogarului.
O cursă cu final previzibil, pentru mulți.
Unu!
CĂLUȚUL MINUNE
Doi!
Sandy preia conducerea fără efort, ca și cum pista ar fi înclinată pentru el,
întrecându-și adversarul cu o lungime.
Presupusul câștigător la Kino întâmpină tot mai multe greutăți
să obțină premiul de 2,4 miliarde de peso.
Loteria este în avantaj, în timp ce disputa se încinge.
Odată, la biserică, Dumnezeu a vorbit prin gura pastorului.
A spus că o să ne binecuvânteze familia cu un mare noroc.
Dar că n-o să se întâmple până când tata nu se schimbă.
N-o să mă schimb. Am spus-o mereu.
Le-am zis prietenilor mei, n-o să mă schimb.
Căluțul Minune prinde viteză
și întrece ogarul pe ultimii 20 de metri.
Căluțul Minune obține victoria.
CĂUTAȚI BINELE, ȘI NU RĂUL, CA SĂ TRĂIȚI. AMOS 5:15
E o audiere în care vrem să prezentăm martorii mei.
Cine e cel care mi-a făcut expertiza, cine mi-a vândut biletul.
Ariela e cheia procesului, ea mi-a vândut biletul.
De la ea l-am cumpărat.
Mă numesc Ariela Aguilera.
Am lucrat acolo vreo trei ani.
Era o agenție loto și un centru de plăți.
Veniți, Ariela!
Celălalt avocat o să încerce să vă deruteze cu întrebările.
- Răspundeți același lucru. - Sigur.
Eu am ales numerele, iar ea știe.
Premiul s-a câștigat, iar noi am știut din prima zi,
fiindcă noi primim vouchere.
În plus, șeful meu e anunțat.
Când s-a prezentat, i-am zis colegei mele:
„Da, clientul ăsta a fost la noi, eu m-am ocupat de el.”
Audierea întârzie să înceapă. Nu mi-am adus nici un suc.
O fi apă aici?
Dacă se anchetează, dacă sunt implicați experți
și investigația se face bine, ca la carte,
ar trebui să i se dea banii.
Ce se întâmplă?
A fost o problemă.
E o problemă de coordonare cu registratura.
Fir-ar, ce nasol!
Loteria a refuzat, iau altă declarație, nu pe a noastră.
Nu se poate!
O să fie greu să mai vină Ariela, n-are timp.
- Nu vor să afle adevărul. - Nu, ceva e putred aici.
Cred că e mâna Loteriei,
fiindcă ei știu când se întâmplă ceva.
Mi se pare ciudat și suspect.
Loteria refuză să ia mărturiile.
- Nu poți accepta. - E suspect.
Nu poți accepta să-ți irosească iar timpul.
- Mărturiile erau programate. - Câți martori erau?
- Patru. - Patru, da?
Acum zic că nu ne audiază martorii.
De ce? Cine a zis? Avocații?
Da. Cică s-a opus avocatul Loteriei.
- S-a opus? - Da.
Dl Cristián vă cheamă puțin.
- Pe mine? - Da. Nu, pe tine.
Ce ar trebui să fac în cazul ăsta?
Dintr-un motiv independent de ei, cu siguranță independent de el,
nu s-au putut lua mărturiile.
Sunt două persoane. Nu știam că e și celălalt domn.
Abia am aflat.
Sunt două bilete, asta spun ei.
Ce se putea întâmpla? O greșeală.
Alt jucător care are un bilet cu probleme.
Și se pare că partea pârâtă a preferat să audieze martorii lui, nu pe ai noștri.
De ce s-a amânat atât procesul?
De ce a tărăgănat? Au trecut cinci ani.
N-a făcut decât să investigheze.
Să se termine odată! Să ne dea câte jumătate și gata.
S-a terminat.
Bineînțeles.
Ce bucurie! Ce mare bucurie!
Ce bucurie pentru mine
Când suntem aproape de Dumnezeu…
În martie se fac… 18, 19, 20, 21…
23, 24.
Șase ani. În martie se fac șase ani.
Mi se pare incredibil cât timp a trecut.
Sunt mai bine de șase ani
de când a început povestea lui Javier Zapata.
Cum hotărăște justiția.
Doar să fie o decizie corectă pentru ambele părți.
Și să se termine toată…
Așteptarea asta.
Așteptarea asta atât de lungă.
Eu rămân liniștit și continui cu fruntea sus,
ca un om care a spus întotdeauna adevărul.
Când îl cunoști, când vorbești cu el…
De un lucru sunt sigur: că este un om cinstit.
Nu cere nimic ieșit din comun.
Cere doar să se facă dreptate.
Personal, eu îl cred.
Cred că spune adevărul.
Provocarea este dovedirea acestui adevăr în justiție,
dincolo de ceea ce afirmă în continuare.
Ariela e cheia procesului.
Eu am ales numerele, iar ea știe.
AU FOST NUMERELE GENERATE ALEATORIU SAU ALESE?
Una dintre cele două părți minte public: fie Loteria, fie Javier.
Loteria susține că numerele câștigătoare au fost generate aleatoriu.
Dar dl Javier a ales numerele împreună cu fiica lui.
CU DOUĂ ZILE ÎNAINTEA EXTRAGERII
MARTIE 2018
Unu, doi, trei…
patru, cinci…
Șapte.
Când am mers să jucăm, tata a ales biletul.
I-am zis: „Fetițo, tu alegi primele numere.”
Și eu am ales unu, doi, trei, patru, cinci și șapte.
„Vreau numere câștigătoare”, i-am zis.
A cerut numere bune și i-am zis: „Astea sunt.”
Eu am ales 9, 10, 16, 19, 20, 24…
Nu mai știu exact, dar am ales și eu.
Le-am luat de la televizor, de la un haitian care dansa cu un loz.
Era o reclamă cu un haitian care ținea un loz mare în brațe,
îl arăta și dansa așa cu el.
Doar n-o să mintă fiica lui, o fetiță!
Acum e mai mare, dar atunci era mică.
Așa că eu îi cred în întregime.
LA 5 IULIE 2024,
JAVIER ZAPATA A FOST CITAT PENTRU A I SE COMUNICA DECIZIA.
Azi, 5 iulie, o să vedem dacă…
O să aflăm decizia.
Să vedem ce iese!
Avocatul Loteriei a spus:
„Dacă judecătorul ne cere să plătim câștigul, îl plătim bucuroși.”
Deci am încredere că, dacă merge bine, Loteria o să-mi dea banii.
Am toată încrederea că o să câștig.
- Bună ziua! - Bună, îmi pare bine.
Și mie. Ce faceți?
Bine. Am venit să aflăm…
ce am făcut la proces.
- Azi s-a dat decizia… - Așa…
…în acest proces care s-a prelungit atât.
Judecătoarea care a anunțat decizia a afirmat că, pentru moment,
nu se poate confirma că biletul dv. este cel câștigător.
- Înțeleg. - Nici al celeilalte persoane.
Înțeleg.
Nu avem destule dovezi că biletul dv. este cel câștigător.
Ce vă sfătuim acum, ce urmează mai departe…
Și cu imaginea mea cum rămâne?
N-avem de ales, trebuie să muncim mai departe.
În fiecare colțișor din Biobío,
sunt oameni modești care visează ca fiecare număr de pe biletul lor
să coincidă ca prin farmec cu cele câștigătoare.
Oameni care poate nu visează la călătorii pe iahturi,
mașini sport de lux sau vile opulente.
Visează, în realitate, la lucruri mult mai simple și concrete.
Să scape de datorii,
să-și trimită copiii la o școală bună sau la facultate,
să-și acopere cheltuielile medicale.
Pe scurt, să poată dormi liniștiți.
O șansă la 4,5 milioane.
Acestea erau statisticile, cifrele obiective.
Dar n-au pomenit niciodată altă posibilitate, mai mare:
ca și după ce câștigi,
totul să rămână neschimbat.
Dar Javier a înțeles că adevăratul noroc nu e loteria,
procesul sau decizia.
E să se întoarcă unde n-a avut niciodată nimic de dovedit.
Timpul nostru nu e timpul lui Dumnezeu, pentru că El e stăpânul timpului.
Trebuie să așteptăm. Am așteptat mai bine de șase ani.
Ce mai contează câțiva ani?
Ce faci alungit în iarbă
Cu ochii ațintiți spre cer?
Cred că e mult mai important să se afle adevărul
decât să primim câștigul.
A fost o binecuvântare de la Dumnezeu.
Dar a fost în felul Lui.
Chiar dacă nu s-a terminat cu bine
Eu o să plâng de fericire
Că-mi dau banii sau nu, eu n-o să mă schimb.
O să rămân același om.
O să înfrunt viața așa cum e.
Cum am făcut mereu.
LA 20 IULIE 2024,
JAVIER ZAPATA A DECIS SĂ FACĂ APEL ȘI SĂ-ȘI CONTINUE LUPTA,
CARE AR PUTEA DURA MULȚI ANI.
DEȘI A FOST CONTACTATĂ,
LOTERIA CONCEPCIÓN A PREFERAT SĂ NU IA PARTE LA ACEST DOCUMENTAR.
JAVIER ȘI BLANCA ȘI-AU REDESCHIS FERMA DE LAPTE.
Mai jucați la Kino?
Da, chiar vineri am jucat același bilet.
Îl am, nici nu l-am verificat.
Nu mai știu dacă l-am lăsat în mașină sau e în casă, pe frigider.
Nu mai știu unde l-am pus.
MILIONARUL
ZARURILE AU FOST ARUNCATE
ACEASTA E O ÎNTÂMPLARE REALĂ, POVESTITĂ DE CEI CARE AU TRĂIT-O.
LE MULȚUMIM SINCER.
Subtitrarea: Georgeta Huzum